

*Добре дошли в света на малките герои!!!*

**„Първи грижи за недоносени бебета и бебета с ниско тегло“**

*(информационно ръководство за бъдещи и настоящи родители)*

*🐻* ***Какво е недоносено бебе?***

* **Дете родено преди 37-та гестационна седмица се определя като недоносено.**
* **Степени на недоносеност:**

**1 степен на недоносеност  - с тегло между 2000-2500 гр.**

**2 степен – между 2000-1500 гр.**

**3 степен – между 1500-2000 гр.**

**4 степен – под 1000 гр.**

*🐻* ***Грижи за недоносеното бебе у дома:***

За разлика от останалите родители, при по-рано родените деца често майката и бебето напускат болницата по различно време, поради нуждата от удължен болничен престой на бебето.

* Изберете ОПЛ и педиатър за проследяване и имунизации на вашето бебе
* Провеждането на Детската консултация е задължителен елемент за проследяване на физическото, нервно-психическо развитие, имунизации и съвети за правилното отглеждане на вашето дете;

*🐻* **Какво да очакваме при храненето на недоносено бебе?**

**Кърмете своите бебета!!! От момента, в който бебето може да получава храна в стомахчето си, най-доброто за него е да получава кърма!**

**Според изследванията недоносените бебета, които получават кърма, развиват по-пълно интелектуалния си потенциал**. В последните 3 месеца от бременността през плацентата започват да преминават и да се натрупват в тялото на бебето големи белтъчни молекули **Имуноглобулини**. Както подсказва името им, те осигуряват имунитет на бебето срещу различни инфекции след раждането му. Вашето бебе се е родило по-рано и не е успяло да натрупа достатъчно защитни фактори за живот извън утробата.

**Съзряващите фактори в кърмата позволяват на белите дробове да се развиват по-добре. Кърмените деца имат по-рядко проблем с очичките и зрението.** Чрез вашето мляко му предавате усещането за вас, мириса ви, вкуса на храните, които сте приемала – и това ще ви помогне да се „разпознаете“ по-лесно, когато най-накрая се гушнете. **Физическият контакт е доказан начин да увеличите количеството кърма**! Вие му давате движение, мирис, топлина, гласа си, който разпознава от утробата!

**Кенгуру-грижата** дава възможност на бебето да прекарва максимално дълго време върху вашето тяло, т.е. да го носите в контакт кожа до кожа поне няколко часа на ден. Вашата телесна температура дава на вашето дете „заместител на утробата“. Допирът до кожата на гърдите непрекъснато стимулира усещането за гърдата. Мирисът и вкусът на млякото са до лицето на бебето. Това задейства инстинктите и способностите му за хранене на гърдата. Децата, които се носят по този начин, сучат по-често и по-добре – и съответно растат и съзряват по-бързо.

**Дохранването със сонда на гърдата** е един много удаченначин за дохранване при недоносените бебета. За да го използвате, бебето трябва вече да е показало, че може добре да прави вакуум и да суче, но просто се уморява бързо и заспива при намаляване на струята. Силиконовите зърна също така може да са чудесен преход между шишето и гърдата.

Пътят, който ви предстои да извървите е труден както за вас, така за Вашето бебе. Случва се да се връщате назад. Може да изпитате тъга, гняв и безсилие. Не се обезсърчавайте! Понякога ще си мислите , че нищо не се получава и бебето никога няма да се научи. Когато дойде такъв момент, просто си дайте възможност за малко отдих! Гушнете малкия боец. **Целунете го и вдишайте неговия неповторим аромат .**Той ще ви даде сила и опора! Да бъдеш майка е най-прекрасният подарък на този свят!

**Не забравяйте , гениалните Исак Нютон и Волтер също са се родили с ниско тегло!**

